ΓΡΑΠΤΗ ΕΡΩΤΗΣΗ E-1735/02

υποβολή: Jan Mulder (ELDR) προς την Επιτροπή

(17 Ιουνίου 2002)

Θέμα: Ο αντίκτυπος και το κόστος τωνπηρεσιών πληροφοριών της ΕΕ στα κράτη μέλη

Σύμφωνα με το Ευρωβαρόμετρο 56.3 της 24ης Μαΐου 2002, το 80 % των ευρωπαίων πολιτών δεν έχει ακούσει ποτέ για τιςπηρεσίες πληροφοριών της ΕΕ, ενώ μόνο το 3 % των πολιτών χρησιμοποιούν τιςπηρεσίες αυτές ως πηγή πληροφόρησης σχετικά με την Ευρωπαϊκή Ένωση.

1. Τι ποσό διατίθεται για τη λειτουργία των διαφόρωνπηρεσιών πληροφόρησης της Ευρωπαϊκής Ένωσης, μεταξύ των οποίων οι αντιπροσωπείες της Ευρωπαϊκής Επιτροπής και του Ευρωπαϊκού Κοινοβουλίου στα κράτη μέλη· Μπορεί να παρουσιάσει η Επιτροπή αναλυτικό πίνακα των δαπανών ανάπηρεσία και θέση του προϋπολογισμού·

2. Κρίνει η Επιτροπή ότι το κόστος που συνεπάγεται η διατήρηση τωνπηρεσιών πληροφόρησης είναι ανάλογο της χρήσης των εν λόγωπηρεσιών από τους ευρωπαίους πολίτες·

3. Μπορεί να αναφέρει η Επιτροπή με ποιον τρόπο προτίθεται να επανισορροπήσει τη σχέση κόστους-ωφελείας όσον αφορά τις ως άνωπηρεσίες·

Απάντηση του κ. Prodi εξ ονόματος της Επιτροπής

(27 Σεπτεμβρίου 2002)

Το συνολικό κόστος διατήρησης των 23 αντιπροσωπειών της Επιτροπής κατά το έτος 2000 ήταν 22 216 764 ευρώ, το οποίο αναλύεται ως εξής:

- Θέση του προϋπολογισμού A-4200:Λειτουργικές δαπάνες: 13 587 018

- Θέση του προϋπολογισμού A-1112:Προσωπικό απασχολούμενο τοπικά: 7 683 253

- Θέσεις του προϋπολογισμού A-4100, 4110, 7001, 7004, 1410, 4020, 4030, 7004, 7010, 7020, 7060:Πρόσθετες δαπάνες προσωπικού: 946 493

Η παροχή πληροφοριών στο ευρύ κοινό κατέστη προτεραιότητα για τις αντιπροσωπείες της Επιτροπής το 2001 με την έγκριση ανακοίνωσης για ένα Νέο πλαίσιο συνεργασίας σε δραστηριότητες της πολιτικής της Ευρωπαϊκής Ένωσης στον τομέα της πληροφόρησης και της επικοινωνίας(1). Οι άλλες προτεραιότητες είναι η παροχή πληροφοριών και καθοδήγησης για την πολιτική κατάσταση στα κράτη μέλη και η αλληλεπίδραση με τα εθνικά, περιφερειακά και τοπικά μέσα μαζικής ενημέρωσης καθώς και η παρακολούθησή τους. Επιπλέον, τα γραφεία των αντιπροσωπειών οργανώνουν επισκέψεις των μελών της Επιτροπής, προωθούν και ενθαρρύνουν τις συζητήσεις σχετικά με τα ευρωπαϊκά θέματα και αναλαμβάνουν ενημερωτικές εκστρατείες για κύρια θέματα που έχουν αποφασιστεί από την Επιτροπή και το Κοινοβούλιο, όπως το ευρώ και η διεύρυνση.

Σε δεύτερη ανακοίνωση με τίτλο Μία στρατηγική πληροφόρησης και επικοινωνίας της Ευρωπαϊκής Ένωσης(2) προβλέπεται ότι οι αντιπροσωπείες θα εργαστούν στο μέλλον σε στενή συνεργασία με το Κοινοβούλιο και τα άλλα κράτη μέλη, ώστε να προσεγγίσουν και να ευαισθητοποιήσουν μεγαλύτερο ποσοστό του πληθυσμού.

Η Επιτροπή εκφράζει την ικανοποίησή της για το γεγονός ότι το Αξιότιμο Μέλος ενδιαφέρεται για την έρευνα του Ευρωβαρόμετρου και θα επιθυμούσε να επιστήσει την προσοχή στα ακόλουθα σημεία της ίδιας έρευνας:

- όσον αφορά τις πηγές πληροφόρησης για την Ένωση, οι αντιπροσωπείες της Επιτροπής και τα εξωτερικά γραφεία του Κοινοβουλίου έρχονται αμέσως μετά τα μέσα μαζικής ενημέρωσης, το Internet και τις συζητήσεις στο οικογενειακό πλαίσιο και προηγούνται των εθνικών μέσων πληροφόρησης και των εργατικών σωματείων ή οργανώσεων όπως οι οργανώσεις καταναλωτών. Αξίζει επίσης να σημειωθεί ότι 25 % όλων των πολιτών δεν ενδιαφέρονται ποτέ να ενημερωθούν όσον αφορά την Ένωση. Αυτός είναι ακριβώς ο λόγος για τον οποίο η Επιτροπή εξέδωσε στις 2 Ιουλίου του 2002 την ανακοίνωσή της για μια νέα στρατηγική προκειμένου να κινήσει το ενδιαφέρον, να καταπολεμήσει την απάθεια και να προωθήσει τον διάλογο με τους πολίτες σχετικά με τα ευρωπαϊκά θέματα.

- όσον αφορά τον αριθμό των ατόμων που έχουν ακούσει για τιςπηρεσίες πληροφόρησης της Ένωσης, η ανταπόκριση από τα διάφορα κράτη μέλη ποικίλλει σε μεγάλο βαθμό. Είναι σαφές ότι αυτό οφείλεται σε σειρά παραγόντων, συμπεριλαμβανομένων των εκπαιδευτικών, πολιτιστικών και πολιτικών διαφορών. Ωστόσο, η Επιτροπή αναγνωρίζει ότι πρέπει να καταβληθούν μεγαλύτερες προσπάθειες σε όλα τα κράτη μέλη και ότι η πληροφόρηση πρέπει να παρέχεται όσο το δυνατόν πιο κοντά στους πολίτες.

Πράγματι, στη νέα ανακοίνωση δηλώνεται ότι ο πλέον αποτελεσματικός τρόπος πληροφόρησης και κινητοποίησης των πολιτών είναι να προσαρμοστεί η πληροφόρηση στην τοπική πραγματικότητα και να γίνουν αντιληπτά τα ειδικά ενδιαφέροντα και προβληματισμοί των διαφόρων ομάδων στόχου. Οι αντιπροσωπείες θα διαδραματίσουν ανεκτίμητο ρόλο στο σημείο αυτό της νέας στρατηγικής.

Λαμβάνονταςπόψη τα άνισα καθήκοντα και τονπ' εξέλιξη ρόλο των αντιπροσωπειών της Επιτροπής, είναι δύσκολο να εκτιμηθεί με ακρίβεια η σχέση κόστους-ωφελείας όσον αφορά την παροχή πληροφοριών σχετικά με την Ένωση. Ωστόσο, είναι σαφές ότι βελτιώσεις μπορούν και πρέπει να γίνουν. Με την έγκριση της νέας ανακοίνωσης για Μία στρατηγική πληροφόρησης και επικοινωνίας της Ευρωπαϊκής Ένωσης, και τη βαθμιαία εφαρμογή των προτάσεων που αυτή περιέχει, η Επιτροπή είναι πεπεισμένη ότι σε συνεργασία με το Κοινοβούλιο και τα κράτη μέλη η παροχή πληροφοριών στους πολίτες θα καταστεί αποτελεσματικότερη.

(1) COM(2001)354 τελικό.

(2) COM(2002)350 τελικό.